Erin Serracino Inglott

Erin Serracino Inglott (twieled l-Isla fis-16 ta' Ottubru 1904 – miet fit-22 ta' Awwissu 1983) kien drammaturgu, poeta, rumanzier, kittieb ta' novelli, lessikografu, filologu u traduttur Malti.

 Bijografija 

Erin kien bin Antonio Serracino u Pia Inglott. Studja fil-Liċeo (1915-1920) u fl-Università ta' Malta u ħa kors tal-Letteratura (1921-1924). Sa minn żgħożitu Erin kellu kilba għall-kotba. Daħal fis-Servizz Ċivili (1927-1963) u serva għal xi żmien bħala segretarju tal-Università ta' Malta. 

Fl-1993 iżżewweġ lil Leonilda Gatt u ma baqax joqgħod l-Isla iżda mar joqgħod Bormla, fi Triq Santa Margerita u baqa' joqgħod hemm sakemm miet. Fi żmien il-gwerra iżda, kien mar joqgħod għal ftit żmien, Birkirkara. Kellhom ħamest itfal, tliet ibniet u żewġ subien. F'Bormla, Erin Serracino Inglott kien jattendi l-Literary and Debating Society, soċjetà maqtugħa għalkollox mill-attivitajiet politiċi li l-iskop ewlieni tagħha kien li jsiru laqgħat dwar il-kitba, il-movimenti letterarji u suġġetti oħra varji. B'hekk tħajjar biex isir membru tal-Akkademja tal-Malti. Kien jaf l-Ingliż, it-Taljan, il-Latin, il-Franċiż, l-Ispanjol, il-Ġermaniż u r-Russu. 

Erin Serracino Inglott kellu tliet delizzji prinċipali: il-lingwa, l-iskakki u l-mużika. Dawn it-tliet delizzji kibru miegħu fl-interess u fl-importanza għax ma kienx jaf b'medjokrità u jieqaf hemm, imma kellu fih sens profond li kien iġiegħlu jħoss li kull xogħol li jidħol għalih għandu jkollu fuqu t-timbru tal-kompetenza u tal-kreatività.

Fl-iskakki Erin rebaħ il-kampjonat diversi drabiAlexander Alekhine vs Erin Serracino-Inglott Għawdex, Malta 1935 u fis-sena 1938 mar Brighton jikkompeti maċ-ċampjin dinji fejn ġab dro f'logħba li ħajritu jkompli miexi fit-triq tas-suċċess. 

Għalkemm kien iqatta' ħafna sigħat jikteb, xorta kien isib il-ħin għall-familja. Kienu jgħidu r-rużarju flimkien, joħroġ mal-familja u wkoll jeħodhom jgħumu, basta x'ħin irid hu. Kien iħobb ħafna l-annimali u skont ibnu, Erin Serracino Inglott kellu ammorin li kien jgħid ir-rużarju magħhom. Kien wasal lejn l-aħħar tal-kitba tad-dizzjunarju, Il-Miklem Malti, meta miet fl-età ta' 78 sena.

 Xogħlijiet 

Il-miklem Malti – ġabra ta' kliem li jinsab fl-ilsien Malti mill-eqdem magħruf u miktub, ukoll dak li m'għadux jingħad, sal-iġded magħżul u milqugħ, li beda jingħad, miktub kif jixraq bit-tiswijiet meħtieġa, u mogħni bit-tifsir tan-nisel Semitiku jew Rumanz skont is-sengħa/ix-xogħol ta' Erin Serracino Inglott, Klabb Kotba Maltin, Malta, 1975-1989. 

 Drammi 

 Razju Vidal, G. Muscat, Malta, 1941
 Ir-raġel li ħadha mal-mewt, Malta, 1945
 Il-barrani, A.C. Aquilina, Malta, 1956
 Ir-raħeb, Klabb Kotba Maltin, Malta, 1971 
 Ir-raġel li twieled mill-gdid (dramm fi tliet atti), Malta, 1971
 Il-wiċċ u l-qalb (buzzett f'att wieħed), Malta, 1971
 Il-bażużlu, Klabb Kotba Maltin, Malta, 1978
 Il-Kerjoti (u żewg drammi oħra), Pubblikazzjonijiet Indipendenza, Malta, 1993

 Traduzzjonijiet 

It-taħbila tal-kamra s-safra, rumanz ta' Gaston Leroux (Mystere de la chambre jaune). Giov. Muscat, Malta, 1947
 Dante Alighieri: Id-divina commedia bil-Malti. L-infern. xxxix Stamperija tal-Gvern, Malta, 1964
 Il-qarnita: ġrajja oħra ta' Routetabille miktuba minn Gaston Leroux, Stamperija Nazzjonali, Malta, 1972

 Poeżija 

 Is-sabiħ u l-ikrah (1939)
 Ix-xita (1945)
 Nemel (1946)
 Xi ħaġa baqa (1947)
 Lil G. B. S (1947)
 Ġesù u l-Madliena (1948)
 Sunetti tal-gwerra (1948)
 Talba lil ommi mejta (1950)
 Xejn... (1950)
 Jahweh (1967)
 Lill-mewt (1967)

 Ix-xita 

L-iżjed poeżija popolari ta' Erin Serracino Inglott hi bla dubju Ix-xita (1945):

Dix-xitali tinżelkull mitajiftlilha,u traxxaxu tbexxexu xxarrabu tħarrablin-niesbla qies,jagħtiningħidilha:Ja xitaħallini,mur saqqiu baqqil-għelieqi,il-ġwiebiu l-bwieqifawwarhoml-imxarabimliehomisqihomkemm tiflaħu liliħallilil-mistrieħ,f'ġieħ l-erwieħ!Kif jasalis-Sibtu nkun ħsibtgħal ħarġa,kif ninżelit-tarġatal-bieb,u bla ħsiebnitgħaxxaqbis-semasabiħu narahli ma fihebda sħaba;u noħroġmid-darbla għatagħax tisreġix-xemxu ħlief sħanama hemmx;u moħħimistrieħjien immurfuq is-surjew indurfuq xi bur,mingħajr ħsiebma' xi ħbieb,dix-xitali tinżelkull mitajiftlilha,tarahatibdielektqattarlektiżdiedlektoktorloktraxxaxlektbexxixlektlanġasleku lilitaħsilnixxarrabnitgħawwimnitkarkarni,bla basra,jaħasra,nsir għasra…U mxarrabimħarrab,imċaflas,imċarċar,imċallas,imċallam,imċappas,ikollibħal ħmarninġabarbis-sabarid-darfejn in-nar!Jagħtiningħidilha:Ja xitaħallini,mur saqqiu baqqil-għelieqi,il-ġwiebiu l-bwieqifawwarhoml-imxarabimliehomisqihomkemm tiflaħu liliħallilil-mistrieħ,f'ġieħ l-erwieħ!Jekk jienankun ħsibtu barrankun ġibtbiex nitgħattau nitgeżwer,għax nilmaħminn kmienilis-semasewdieniu l-ilmatax-xitaġejjieni,u noħroġbil-"ħassa"taħt idiimrassa,mixdudb'żarbuntaċ-ċfalesu t-tjun,titħajjardix-xitali tinżelkull mitajiftlilha,jibdielhali tinżel,u, flokha,fis-sematarahatoħroġloktisriġlektaħraqlekix-xemx!U lilitaqlinitikwinitaħminitixwini;bla basrajaħasransir għasrabil-għaraq,u mleffefimkebbebimfesdaqimlenbebimqartasimfisqiimdagħdagħgħarqanu għatxanlehġienu għajjienikollibħal ħmarninġabarbis-sabarid-dar!Jagħtiningħidilha:Ja xitali tinżelkull mitajiftillek,int issaridt tibqa'maħġubamgħottijamaħrubamoħbija?Ħallihoml-għelieqiu l-bwieqiu l-ġwiebiu qattaru raxxaxu bexxexu lanġasu xarrablix-xemx,u liliħallilil-mistrieħf'ġieħ l-erwieħ!

 Novelli 

 Dwiem, Il-Malti, Settembru 1944

 Artikli oħra 

 Ħsibijiet imxerrda, Il-Malti, Mejju, 1940
 Nisel, Il-Malti, Mejju, 1947
 Il-palk ta' żgħużiti, 1966
 Fehmti Dwar Xi Problemi fl-Ortografija tal-Malti, Il-Malti, 1977

 Referenzi 

Kategorija:Twieldu fl-1904
Kategorija:Mietu fl-1983
Kategorija:Drammaturgi Maltin
Kategorija:Poeti Maltin
Kategorija:Rumanziera Maltin
Kategorija:Lingwisti Maltin
Kategorija:Lessikografi Maltin
Kategorija:Nies minn Bormla